علی بخش دشتیاری
دوشـــی مــنی چــمّ ءَ جـَتگ مرچــی گل ءِ دیدار بیت
گــیــمــرتگیں زرد ءِ کــشــار سبـزیت پـــدا گلزار بیت
زانتگ که روچے کیت چشیں مئے میتگ ءِ تنک و دَمَگ
مِـسـک و زبـاد و وشبــواں ٹــهــلــیـــں دناں آتار بیت
مـهـر ءِ زر ءِ جــهــلانکیاں پـَــٹ ّات په وت مـــرواردے
بلــکــیــں اے زردوں انسریت ماهیں گلے زیبدار بیت
اِشک ءِ گــنــوکی رهسرے چارات چه پیمیں جاور انت
لـهـتـے مـریت گـوں واهـگـاں لهتے دگه سنگ سار بیت
یــکـــیں امــیــت ءِ درگــه ءَ نـشـتـگ مــدام کــجّـــاں ادا
شــپ روچ مــن جیڑاں دل ءَ کسمت کدی مئے یار بیت
نـنـداں گل ءَ گوں زان په زان بنداں « علی » گالاں وتی
شــپ لـُـنـجـمـیـں پـُلـّیت و روت دانکه گلیں بامسار بیت
30 مارچ 1977
 چاهبار